American Bank of Investments

American Bank of Investments (ABI Bank) ()  është një bankë tregtare me pronësi private me seli në Tiranë, Shqipëri. E themeluar në vitin 1999, ajo ofron shërbime bankare dhe financiare për individë, biznese të vogla dhe klientë korporativë në të gjithë vendin. ABI është e licencuar dhe e rregulluar nga Banka e Shqipërisë.

Fillimisht e njohur si Intercommercial Bank, banka kaloi në disa faza ndryshimesh emrash dhe u ribrandua si Emporiki Bank, duke funksionuar si një degë lokale e grupit bankar grek Emporiki Bank. Në mars të vitit 2010, u bë pjesë e grupit francez Crédit Agricole pasi ky i fundit bleu 100% të aksioneve të kompanisë mëmë greke. Në tetor të vitit 2015, Crédit Agricole Albania u ble nga kompania Tranzit sh.p.k, një degë e fondit investiv NCH Capital me qendër në New York dhe e regjistruar në Komisionin e Letrave me Vlerë të SHBA-së (SEC). Pas kësaj blerjeje, emri i bankës u ndryshua në American Bank of Investments.Njësia e Crédit Agricole në Shqipëri ribrandohet si American Bank of InvestmentsCrédit Agricole Albania ndryshon emrin në American Bank of Investments Deri në mars 2025, ABI Bank numëronte 28 degë në qytete kryesore të Shqipërisë dhe gjithsej 436 të punësuar.

 Historia 
American Bank of Investments (ABI) u themelua në vitin 1999 fillimisht me emrin Intercommercial Bank. Pas disa ndryshimeve emri, ajo u ribrandua si Emporiki Bank Albania, një degë e Greqisë nga grupi bankar Emporiki. Banka operoi për më shumë se një dekadë në Shqipëri duke ofruar shërbime financiare.

Në mars 2010, grupi francez Crédit Agricole bleu 100% të aksioneve të Emporiki Bank, duke e sjellë degën shqiptare nën markën Crédit Agricole Albania.

Në tetor 2015, Crédit Agricole Albania u ble nga Tranzit sh.p.k, një degë e fondit të kapitalit privat NCH Capital me bazë në New York dhe e regjistruar në SEC. Pas blerjes, banka u ribrandua si American Bank of Investments (ABI Bank) dhe u përqendrua në zgjerimin e pranisë në sektorin financiar shqiptar.

Në korrik të vitit 2018, ABI bleu Bankën NBG Albania, degën shqiptare të Bankës Kombëtare të Greqisë (NBG). Kjo blerje çoi në bashkimin e dy bankave.

ABI Bank zotëron 100% të ABI Invest dhe ABI Broker, të cilat operojnë në tregjet e investimeve dhe sigurimeve. Gjithashtu, banka është aksionere në Bursën Shqiptare të Letrave me Vlerë (ALSE) dhe në Regjistrin Shqiptar të Letrave me Vlerë (ALREG), depozitari i parë për titujt jopublikë në Republikën e Shqipërisë.

Deri në dhjetor 2024, ABI kishte një kuotë tregu prej 6.7% për nga totali i aktiveve, duke u renditur si banka e shtatë më e madhe në Shqipëri.

Referime

Kategoria:Banka në Shqipëri
Kategoria:Marka shqiptare